CELEX: 31981R2269
Language: el
Date: 1981-08-04 00:00:00
Title: Κανονισμός (ΕΟΚ) αριθ. 2269/81 τής Επιτροπής τής 4ης Αυγούστου 1981 περί τού καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας τής Κίνας, στή Γαλλία

Avis juridique important

|

31981R2269

Κανονισμός (ΕΟΚ) αριθ. 2269/81 τής Επιτροπής τής 4ης Αυγούστου 1981 περί τού καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας τής Κίνας, στή Γαλλία  

Επίσημη Εφημερίδα αριθ. L 222 της 07/08/1981 σ. 0010

***** ΚΑΝΟΝΙΣΜΟΣ (ΕΟΚ) αριθ. 2269/81 ΤΗΣ ΕΠΙΤΡΟΠΗΣ  της 4ης Αυγούστου 1981  περί του καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας της Κίνας στη Γαλλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 1551/81 (2), και ιδίως το άρθρο 11 παράγραφοι 4 και 5,  Εκτιμώντας:  ότι το άρθρο 11 του κανονισμού (ΕΟΚ) αριθ. 3061/79 καθορίζει τις προϋποθέσεις που επιτρέπουν την επιβολή ποσοτικών περιορισμών·  ότι, με τον κανονισμό (ΕΟΚ) αριθ. 401/81 της Επιτροπής (3), θεσπίζονται προσωρινοί ποσοτικοί περιορισμοί, κατά την εισαγωγή στη Γαλλία ορισμένων κλωστοϋφαντουργικών προϊόντων καταγωγής Κίνας εν αναμονή των αποτελεσμάτων των ήδη αναληφθεισών διαβουλεύσεων·  ότι, στις 2 και 23 Απριλίου 1981, οι διαβουλεύσεις αυτές οδήγησαν σε αποτελέσματα αμοιβαία αποδεκτά και ότι πρέπει επομένως να θεσπισθούν οριστικά ποσοτικά όρια για τα ίδια αυτά προϊόντα κατά τα έτη 1981 έως 1983, με ταυτόχρονη κατάργηση των προσωρινών ποσοτικών ορίων·  ότι οι ποσότητες των εν λόγω προϊόντων, που εξήχθησαν από την Κίνα μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα αντίστοιχα όρια που θεσπίστηκαν·  ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά και απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία των προϊόντων, των κατηγοριών που περιλαμβάνονται στο παράρτημα, καταγωγής Κίνας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2:  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Κίνα προς τη Γαλλία προ της ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε πριν από την ημερομηνία αυτή.  2. Όλες οι ποσότητες των προϊόντων που αποστέλλονται από την Κίνα από την 1η Ιανουαρίου 1981, και τίθενται σε ελεύθερη κυκλοφορία, αφαιρούνται από το αντίστοιχο ποσοτικό όριο που θεσπίσθηκε για το έτος 1981. Εν πάση περιπτώσει, τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά αλλά απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού.  3. Οι εισαγωγές των προϊόντων, που αποστέλλονται από την Κίνα προς τη Γαλλία μετά την έναρξη ισχύος του παρόντος κανονισμού, υπόκεινται στο σύστημα διπλού ελέγχου που προβλέπεται στο άρθρο 1 του παραρτήματος V του κανονισμού (ΕΟΚ) αριθ. 3061/79.  Άρθρο 3  Ο κανονισμός (ΕΟΚ) αριθ. 401/81 καταργείται.  Άρθρο 4  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι την 31η Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Αυγούστου 1981.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 345 της 31. 12. 1979, σ. 1.  (2) ΕΕ αριθ. L 152 της 11. 6. 1981, σ. 13.  (3) ΕΕ αριθ. L 45 της 18. 2. 1981, σ. 14.  ΠΑΡΑΡΤΗΜΑ  1.2.3.4.5.6.7,9 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κωδικός αριθ.  ΝΙΜΕΧΕ  (1981)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31ης Δεκεμβρίου  1.2.3.4.5.6.7.8.9 //   //   //   //   //   //   // 1981  // 1982  // 1983  //   //   //   //   //   //   //   //   //  // 10/11  // 60.02  // 60.02-40, 50, 60, 70, 80  // Χειρόκτια πλεκτά μη ελαστικά, ουδέ συνδεδυασμένα με καουτσούκ  // F  // 1 000  ζεύγη  // 1 900  // 1 976  // 2 055  //   //   //   //   //  //   //   //   //   // 21  // 61.01  Β IV  //   // Εξωτερικά ενδύματα ανδρών και παίδων:  // F  // 1 000  τεμάχια  // 500  // 530  // 562  //   // 61.02  Β ΙΙ δ)  //   // Εξωτερικά ενδύματα δια γυναίκας, κορασίδας και μικρά παιδία:  Β. Έτερα:  //   //   //   //   //   //   //   // 61.01-29, 31, 32  61.02-25, 26, 28  // Parkas, anoraks, μπλουζόν και παρόμοια, υφασμένα, εξ ερίου, εκ βάμβακος ή εκ συνθετικών ή τεχνητών υφαντικών ινών  //   //   //   //   //   //   //   //   //  //   //   //   //   //   // 30 Α  // 61.04  Β Ι  //   // Εσώρουχα δια γυναίκας, κορασίδας και μικρά παιδία:  // F  // 1 000  τεμάχια  // 980  // 1 029  // 1 080  //   //   // 61.04-11, 13, 18  // Πυζάμαι και νυχτικά, υφασμένα δια γυναίκας, κορασίδας και μικρά παιδία, εξ ερίου, εκ βάμβακος ή εκ συνθετικών ή τεχνητών υφαντικών ινών  //   //   //   //   //  //   //   //   //   //   //   //   //   //   // 73  // 60.05  Α ΙΙ β) 3  //   // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  // F  // 1 000  τεμάχια   // 200  // 212  // 225  //   //   //   // Α. Ενδύματα εξωτερικά και συμπληρώματα της ενδύσεως:  ΙΙ. Έτερα:  //   //   //   //   //   //   //   // 60.05-16, 17, 19  // Φόρμαι αθλητικαί (trainings), πλεκταί μη ελαστικαί ουδέ συνδεδυασμέναι μετά καουτσούκ, εξ ερίου, εκ βάμβακος ή εκ συνθετικών ή τεχνητών υφαντικών ινών  //   //   //   //   //  //   //   //   //   //   //   //   //   //